stanford-oval/wikipedia huggingface dataset:
Viestikoekeskus
Tietovuoto, lehtiartikkeli ja oikeusjuttu > Reaktioita

Parin päivän kuluttua artikkelin julkaisusta Toimittajat ilman rajoja -järjestön Suomen-puheenjohtaja Ilkka Nousiainen kommentoi, että tapaus oli Helsingin Sanomilta ylilyönti ja virhe sekä lehdeltä että puolustusvoimilta.
Risto Uimonen, entinen Julkisen sanan neuvoston pitkäaikainen puheenjohtaja, ja Risto Kunelius, Tampereen yliopiston yhteiskuntatieteiden tiedekunnan johtaja, olivat sitä mieltä, että uutisoinnissa käytiin lain rajalla, mutta jos rikos oli tapahtunut, syyllinen ei ollut media vaan tiedon vuotaja. Uimonen näki tapauksessa yhtäläisyyksiä 45 vuoden takaiseen Zavidovo-vuotoon.
Suomen Kuvalehden Milka Valtasen mukaan journalistien kannalta huolestuttavinta syytteissä oli kohta turvallisuussalaisuuden paljastamisen yrityksestä. Journalistiliiton puheenjohtaja Hanne Ahon mukaan se voisi tarkoittaa, että jo toimittajan muistiinpanot saattaisivat johtaa tuomioon. Jo pelkkä uhka syytteestä saattaa aiheuttaa lehdistössä itsesensuuria.
Hanne Ahon mukaan oikeusprosessin alkaminen oli hyvin epätavallista. Toimittajia ei ole Suomessa rauhan aikana uhattu vankeudella. Myös tuomio oli Ahon mukaan yllättävä. Ahon mukaan tuomio saattaa vaikuttaa sananvapauteen rajoittavasti.
Tuomion jälkeen rikosoikeuden apulaisprofessori Tatu Hyttinen kehui käräjäoikeuden toimintaa, sillä se onnistui samaan aikaan rankaisemaan kansallista turvallisuutta koskevien tietojen julkaisemisesta mutta vältti silti määräämästä sananvapauden käyttämisestä vankeutta.
Helsingin Sanomien vt. vastaava päätoimittaja Antero Mukka tulkitsi, että oikeusprosessi kavensi sananvapautta Suomessa. Uhka vankeustuomiosta voi nostaa toimittajien kynnystä tarttua yhteiskunnallisesti merkittäviin aiheisiin, mikä heikentää kansalaisten mahdollisuutta muodostaa käsitystä siitä, mitä yhteiskunnassa tapahtuu.
Iltalehden toimittaja Jarno Liski totesi, että toimittajia ei tuomittu maanpetosrikoksesta siksi, että he olisivat vaarantaneet Suomen turvallisuuden, vaan julkisuuslain mukaisesti tuomioon riitti se, ettei ollut ilmeistä, että he eivät olleet sitä vaarantaneet. Liskin mukaan kyseessä on käänteinen todistustaakka: viranomaisen salaamia tietoja julkaisevan journalistin pitäisi pystyä osoittamaan olevan ilmeistä, etteivät tiedot vaaranna maanpuolustusta.
Tietovuoto, lehtiartikkeli ja oikeusjuttu > Seurauksia

Toimittajien saamien tuomioiden vuoksi Suomen sijoitus Toimittajat ilman rajoja -järjestön (RSF) lehdistönvapausvertailun toimittajien turvallisuutta koskevassa osiossa romahti sijalta 10 sijalle 23. Järjestön kokonaisindeksissä Suomi kuitenkin pysyi viidennellä sijalla.
Aiheesta muualla

Viestikoelaitoksen tiivis historiikki Ilmavoimien www-sivuilla
HS:n haastattelu: Yrjö Viitasaari, Lord of the Classified Information (Arkistoitu – Internet Archive) - Helsingin Sanomat 5.6.2001
Lockheed Martin Delivers Ground Support Stations To Finnish Air Force, Lockheed Martin 9.6.2012
Cradle of Filth

| Cradle of Filth |
| --- | --- |

 Yhtye esiintymässä Metalmania Festivaleilla Puolassa vuonna 2005.
Tiedot
Toiminnassa:  1991–
Tyylilaji:  extreme metal sinfoninen black metal (1994–2000) goottimetalli dark metal
Kotipaikka:   Yhdistynyt kuningaskunta
Laulukieli:  englanti
Jäsenet:  Dani Filth, laulu (1991–)  Donny Burbage, kitara (2022–)  Ashok Šmerda, kitara (2014–)  Daniel Firth, basso (2012–)  Zoe Marie Fedoroff, koskettimet, taustalaulu (2022–)  Martin Skaroupka, rummut (2006–) 
Entiset jäsenet:  ks. luettelo  
Levy-yhtiö:  Cacophonous, (1994–1996)   Music For Nations, (1996–2000)   Abracadaver, (2001–2003)   Sony, (2003)   Roadrunner, (2004–2008)   Peaceville, (2010–2012)   Nuclear Blast, (2015–)  
Aiheesta muualla
Kotisivut
Infobox OKNimi-testi OK: 
Cradle of Filth on brittiläinen vuonna 1991 perustettu metalliyhtye. Cradle  of Filthin musiikin tyyli on ollut alusta asti häilyvä, joten sen "alagenreä" on ollut vaikea määritellä. Yhtye mukautuu black metal elementteihin, jotka perinteisimmässä mielessä ovat kenties parhaiten kuultavissa ensimmäisillä levyillä.  Myöhemmässä tuotannossa eläväisempi melodiikka ja orkestraaliset elementit tulevat yhä vahvemmin esiin. Cradle of Filthin tuotantoa on myös kuvailtu goottimetallin äärilajiksi.lähde?
Yhtye on erityisesti tullut tunnetuksi kauhuelokuvamaisesta ulkoasustaan ja yhtyeen keulahahmon, sekä nykyään ainoan alkuperäisjäsenen, Dani Filthin omalaatuisesta laulutyylistä. Kautta historiansa Cradle of Filth on ammentanut aiheita kappaleisiinsa vanhoista kauhuelokuvista ja -kirjallisuudesta. Dani Filth onkin nimennyt suurimmaksi innoittajakseen goottityylisen kirjallisuuden.lähde?
Tyyli > Musiikin tyyli

Alkuaikoinaan yhtye esitti death metal -vaikutteista black metalia, mutta jo ensimmäisen albumin ilmestymisen aikaan tyylistä oli hävinnyt suurin osa death-vaikutteista.
Siitä lähtien yhtyeen tyylisuunta on ollut jatkuvassa kehitystilassa.
Muutokset ja tyylillinen pehmeneminen ovat vaikuttaneet monella eri taholla yhtyeen julkisuuskuvaan. Yhtye on saanut musiikkiaan esille useampiin medioihin, mm. Kerrang!-lehteen ja Music Televisionin musiikkiohjelmiin.lähde?
Yhtyeen jätettyä Sony Musicin ja siirryttyään Roadrunner Recordsille 2004, bändi esittelee albuminsa Nymphetamine siirtymiseksi aitoon dark metaliin.
Dani Filth kuvailee levyä tyylillisesti välimuodoksi Cruelty and the Beastin ja Damnation and a Dayn välillä.lähde?
Tyyli > Ulkoinen tyyli

Yhtyeen ensialbumi The Principle of Evil Made Flesh esitteli jäsenet black metallille tyypillisissä Corpse painteissa, mutta maskeeraus oli kadonnut viimeistään Duskin julkaisuun mennessä. Kauhuelokuvamainen yleisilme kuitenkin oli tullut jäädäkseen.
Alusta alkaen yhtyeen ulkoasu on ollut mustanpuhuva, ja synkkää visuaalista maailmaa on korostanut julkaisujen grafiikassa käytetyt vampyyriaiheet, hautausmaamaisemat ja runsas, paikoin hyvinkin satanistinen symboliikka, painottuen etenkin yhtyeen alkuaikojen julkaisuihin.
Kokoonpano > Nykyiset jäsenet

Dani Filth – laulu (1991–)
Martin Skaroupka – rummut (2006–)
Donny Burbage - kitara (2022-)
Ashok Šmerda – kitara (2014–)
Daniel Firth – basso (2014–)
Zoe Marie Fedoroff - koskettimet, taustalaulu (2022-
Debra Stephenson ja Liv Kristine (Leaves' Eyes, ex-Theatre of Tragedy) vierailevat Cradle of Filthin Nymphetamine-kappaleella ja videolla.
Kokoonpano > Entiset jäsenet

Paul Allender – kitara (1992–1996, 2000–2014)
Benjamin Ryan – koskettimet (1992–1994)
Damien Gregori – koskettimet (1994–1997)
Les "Lecter" Smith – koskettimet (1997–1999)
Mark Newby-Robson – koskettimet (1991–1994)
Martin "Foul" Powell – koskettimet (2000–2005) (ex-My Dying Bride, ex-Anathema, ex-Cryptal Darkness)
Brian Hipp – kitara (1994–1995)
Gian Pyres – kitara (1996–2002)
Jeff Acres – kitara (1997–1998)
Paul Ryan – kitara (1991–1994)
Stuart Anstis – kitara (1996–2000)
Darren White – rummut (1991–1992)
Dave Hirschheimer – rummut (1999) (Korvasi Nicholas Barkerin PanDaemonAeon-videolla)
Nicholas Barker – rummut (1992–1999)
Was Sarginson – rummut (1999–2000)
Jon Richard – basso (1991–1992)
Robin Eaglestone  – basso (1992–2001) (December Moon)
Adrian Erlandsson – rummut (1999–2006) At the Gates, ex-The Haunted
James McIlroy – kitara (2003–2006)
Sarah Jezebel Deva – taustalaulu (1996–2009)
Rosie Smith – koskettimet (2005–2009)
Lindsay Schoolcraft - koskettimet, taustalaulu (2012–2020)
Anabelle Iratni - koskettimet, taustalaulu (2021-2022)
Richard Shaw – kitara (2014–2022)
Diskografia > Studioalbumit

The Principle of Evil Made Flesh (1994)
Dusk and Her Embrace (1996)
Cruelty and the Beast (1998)
Midian (2000)
Damnation and a Day (2003)
Nymphetamine (2004)
Thornography (2006)
Godspeed On The Devil's Thunder (2008)
Darkly, Darkly, Venus Aversa (2010)
The Manticore and Other Horrors (2012)
Hammer of the Witches (2015)
Cryptoriana – The Seductiveness of Decay (2017)
Existence is Futile (2021)
The Screaming of the Valkyries (2025)
Aiheesta muualla

Wikimedia Commonsissa on kuvia tai muita tiedostoja aiheesta .
Cradle of Filth, Virallinen kotisivu (englanniksi)
Audionäytteitä Cradle of Filthin virallisilla kotisivuilla (Arkistoitu – Internet Archive) (englanniksi)
Cradle Of Filth International (English, Suomi, etc
Official Dutch Cradle Of Filth Website (Arkistoitu – Internet Archive)
| n k Cradle of Filth |
| --- | --- |
 Dani Filth  Martin Skaroupka  Richard Shaw  Ashok Šmerda  Daniel Firth  Lindsay Schoolcraft   Paul Allender  Benjamin Ryan  Damien Gregori  Les "Lecter" Smith  Mark Newby-Robson  Martin "Foul" Powell  Brian Hipp  Gian Pyres  Jeff Acres  Paul Ryan  Stuart Anstis  Darren White  Dave Hirschheimer  Nicholas Barker  Was Sarginson  Jon Richard  Robin Eaglestone  Adrian Erlandsson  James McIlroy  Sarah Jezebel Deva  Rosie Smith 
Studioalbumit:  The Principle of Evil Made Flesh  Dusk and Her Embrace  Cruelty and the Beast  Midian  Damnation and a Day  Nymphetamine  Thornography  Godspeed On The Devil's Thunder  Darkly, Darkly, Venus Aversa  The Manticore and Other Horrors  Hammer of the Witches  Cryptoriana – The Seductiveness of Decay  Existence is Futile 
EP:t:  V Empire (or Dark Faerytales in Phallustein)  From the Cradle to Enslave  Bitter Suites to Succubi  Evermore Darkly 
Livealbumit:  Live Bait for the Dead  Live at Dynamo Open Air 1997  Trouble and Their Double Lives 
Kokoelmat:  Lovecraft and Witch Hearts  Midnight in the Labyrinth 
Singlet:  ”Twisted Nails of Faith”  ”No Time to Cry”  ”Babalon A.D. (So Glad For The Madness)”  ”Mannequin”  ”Nymphetamine”  ”Devil Woman”  ”Dirge Inferno”  ”Temptation”  ”Honey and Sulphur”  ”The Death of Love”  ”Forgive Me Father (I Have Sinned)”  ”Right Wing of the Garden Triptych”  ”Blackest Magick in Practice”  ”Heartbreak and Seance”  ”Crawling King Chaos”  ”She Is a Fire” 
Videografia:  PanDaemonAeon  Heavy, Left-Handed and Candid  Peace Through Superior Firepower  Cradle of Fear  From the Cradle to the Grave 
Muuta:  Diskografia 
Dani Filth haastateltavana Jyrkissä vuonna 2000.
Basisti Dave Pybus esiintymässä v. 2005.
Kitaristi Paul Allender esiintymässä v. 2005.
Astrid Pettersson

| Astrid Pettersson |
| --- | --- |

Henkilötiedot
Syntynyt: 18. tammikuuta 1909
Kuollut: 8. elokuuta 1998 (89 vuotta)
Ammatti:  kirjailija
Kirjailija
Tuotannon kieli: ruotsi
Esikoisteos:  Född utan själ (1951)
Aiheesta muualla
Löydä lisää kirjailijoitaKirjallisuuden teemasivulta
    
Astrid Pettersson (synt. Karlsson; 18. tammikuuta 1909 – 8. elokuuta 1998) oli ruotsalainen kirjailija. Hänen esikoisromaaninsa Född utan själ ilmestyi vuonna 1951. Petterssonin tuotannossa toistuvia teemoja ovat sosiaalinen oikeudenmukaisuus ja naisten vapautuminen.
Teoksia

Född utan själ (1951)
Ingri Vallgripa (1958)
Börta Tvåstyvra (1959)
Smederna (1961)
Kängorna (1963)
Galoscherna (1965)
Livets trappa (1967)
Barnets börda (1969)
Aiheesta muualla

Kuvia tai muita tiedostoja aiheesta Astrid Pettersson Wikimedia Commonsissa
Warkauden Jalkapalloklubi

Warkauden Jalkapalloklubi on varkautelainen jalkapallon erikoisseura, jonka edustusjoukkue pelaa Itä-Suomen Kolmosessa.
Historia

Seura syntyi perinteisten varkautelaisten jalkapalloseurojen, Warkauden Pallo -35:n ja Varkauden Työväen Palloilijoiden yhdistyessä vuonna 2000. Fuusion yhteydessä VarTP:n ja WP-35:n junioritoimintoja jatkamaan perustettiin 2001 erillinen junioriseura, WJK Juniorit (WJK).
Kaudella 2002 Warkaus JK voitti Kakkosen itälohkon ja pääsi karsimaan sarjanoususta Ykköseen. Kaksiosaisessa karsintaottelussa varkautelaiset joutuivat kuitenkin taipumaan Viikingeille.
Vuonna 2008 Warkaus JK voitti Suomen cupin pikkufinaalin ja sijoittui Kakkosen A-lohkossa toiseksi tasapistein FC Kuusankosken kanssa jääden viiden pisteen erolla lohkovoittaja Klubi 04:n taakse.
Vuonna 2009 Warkaus JK voitti ensimmäisen kerran historiansa aikana Työväen urheiluliiton cupin lopputurnauksen. Kakkosessa Warkaus JK sijoittui neljänneksi tasapistein toiseksi sijoittuneen Käpylän Pallon ja kolmanneksi sijoittuneen Gnistanin taakse. Warkaus JK:n Samuli Kaivonurmi voitti Kakkosen maalipörssin viimeisteltyään 24 maalia.
10-vuotisjuhlakausi 2010 lähti Klubin osalta käyntiin TUL:n CUP:n mestaruutta puolustaen. Tuloksena oli nippu loukkaantumisia ja toinen sija FC KooTeePeen viedessä pokaalin. Kakkosen kauteen lähdettiin hyökkäyspään olennaisesti heikennyttyä maalitykki Samuli Kaivonurmen palattua Veikkausliigan Kuopion Palloseuran riveihin. Kausi alkoi kohtalaisen vahvasti ja A-lohkon kärkisijat olivat tähtäimessä vielä juhannuksen jälkeenkin. Kuitenkin loppukesästä, loukkaantumisten säestäessä, jotain tapahtui henkisellä puolella ja sarjasijoitus alkoi valua kohti putoamiskamppailua. Loppujen lopuksi Klubi väisti karsijan paikan vasta viimeisellä kierroksella sijoittuen Kakkosen A-lohkon yhdenneksitoista. Sijoitus oli seuran historian huonoin. Joukkueen paras maalintekijä oli Dimitri Klimov yhdeksällä osumalla, Jukka Kytölä hyvänä kakkosena seitsemällä maalilla.
Kausi 2011 käytiin Klubin osalta läpi lähestulkoon samaan malliin kuin edellinenkin. Juhannukseen asti keikuttiin kärkisijoilla, jonka jälkeen taas mahalaskua aivan viime kierroksille asti. Edelliskauteen oleellisina eroina oli valmentajan vaihtuminen kesken kauden mikkeliläiseen Timo Vehviläiseen, sekä se että sarjapaikka saatiin pidettyä omin voimin, eikä muiden avustuksella. Lopullinen sijoitus Kakkosen C-lohkossa oli kymmenes. Parhaina maalintekijöinä Dimitri Klimov 13:lla ja Tommi Lankinen kymmenellä osumalla. Klimovista tuli täten seuran historian paras maalintekijä.
Elokuussa 2012 Warkaus JK:n piti pelata Torniossa sarjaottelu TP-47:a vastaan. Seura kuitenkin ilmoitti edellisenä iltana luovuttavansa ottelun, koska joukkueella ei ollut riittävästi pelaajia. Suomen Palloliiton kilpailumääräysten mukaan ottelusta luopunut joukkue suljetaan sarjasta ja sen pelaamat ottelut mitätöidään. Palloliitto sulki Warkaus JK:n sarjasta 15. elokuuta 2012.
Warkaus JK jatkaa kaudella 2013 Itä-Suomen piirin Nelosessa.
Edustusjoukkueen valmentajat

2001-2002 Jorma Immonen
2003-2004 Pertti Nissinen
2005-2006 Matti Kuitunen
2007-2008 Samu Penttinen
2009-2011 Veli-Matti Mensonen
2011-2012 Timo Vehviläinen
2012-2013 Juha Puustinen & Jari Kosunen
2013– Juha Kukkonen, Jukka Rantanen
Warkaus JK kakkosessa

| Kausi | Sijoitus | Ottelut | V-T-H | Maaliero | Pisteet | Paras maalintekijä |
| --- | --- | --- | --- | --- | --- | --- |
| 2001 | 3. | 22 | 14-5-3 | 55-26 | 47 | 11  Pennanen Jari |
| 2002 | 1. | 22 | 18-3-1 | 64-14 | 57 | 12  Törmälä Janne |
| 2003 | 3. | 22 | 16-2-4 | 61-18 | 50 | 12  Hyttinen Markus |
| 2004 | 5. | 22 | 11-3-8 | 46-33 | 36 | 13  Airaksinen Tomi |
| 2005 | 6. | 22 | 9-5-8 | 33-29 | 32 | 7    Ferreira Felipe |
| 2006 | 6. | 26 | 11-7-8 | 42-37 | 40 | 8   Sutinen Teemu |
| 2007 | 6. | 26 | 11-8-7 | 43-30 | 41 | 12  Surrier Noam |
| 2008 | 2. | 26 | 15-8-3 | 60-28 | 53 | 17  Linjala Lasse |
| 2009 | 4. | 26 | 14-4-8 | 49-41 | 46 | 24  Kaivonurmi Samuli |
| 2010 | 11. | 26 | 9-6-11 | 32-42 | 33 | 9  Klimov Dimitri |
| 2011 | 10. | 26 | 10-3-13 | 39-48 | 33 | 13  Klimov Dimitri |
| 2012 | Suljettu sarjasta | - | - | - | - | 9 Eero Markkanen |
Aiheesta muualla

Seuran virallinen sivu
Junioreiden kotisivut
Epävirallinen blogi
Varkaus jalkapallokaupunkina (Arkistoitu – Internet Archive)
| n k Miesten jalkapallon TUL:n mestarit |
| --- | --- |
TUL:n jalkapallomestaruus:  1920: Kullervo  1921: Kullervo  1922: Kullervo  1923: Kullervo  1924: Kullervo  1925: Kullervo  1926: Töölön Vesa  1927: Jyry  1928: Kullervo  1929: TuWe  1930: Vesa  1931: ViTo  1932: TP-V  1933: TaTo  1934: TP-V  1935: Töölön Vesa  1936: Töölön Vesa  1937: KTP  1938: TP-V  1939: KTP  1940: TP-V  1941: keskeytettiin  1942: ei pelattu  1943: TP-V  1944: ei pelattu  1945: Kullervo  1946: TP-V  1947: KTP  1948: RTU  1949: KTP  1950: KTP  1951: KTP  1952: KTP  1953: Turun Pyrkivä  1954: Turun Pyrkivä  1955: Karihaaran Tenho 
TUL Cup:  1973: Into  1974: Turun Pyrkivä  1975: Turun Pyrkivä  1976: Into  1977: MiPK  1978: Turun Pyrkivä  1979: JyPK  1980: OTP  1981: KTP  1982: PPT  1983: KTI  1984: Elo  1985: PPT  1986: OTP  1987: PPT  1988: Elo  1989: OTP  1990: PPT  1991: OTP  1992: VanPa  1993: FC Jazz  1994: TP-V  1995: Ponnistus  1996: FC Jazz  1997: TP-V  1998: FC Jazz  1999: Kajaanin Haka  2000: PP-70  2001: PP-70  2002: FC Jazz  2003: PP-70  2004: KooTeePee  2005: KooTeePee  2006: Kiisot  2007: TP-V  2008: KTP  2009: Warkaus JK  2010: KooTeePee  2011: JyPK  2012: KooTeePee  2013: ei pelattu  2014: Sisu-Pallo  2015: ei pelattu  2016: TP-V  2017: Toejoen Veikot  2018: MiPK  2019: MiPK  2020: ei pelattu  2021: ei pelattu  2022: ToTe  2023: TP-V  2024: TP-V
Lähdejännite

Lähdejännite on ideaalisen jännitelähteen napojen välinen potentiaaliero. Lähdejännite on sähkövirtaa aiheuttavan ilmiön voimakkuuden mitta, ja se kuvaa energian määrää, jonka jännitelähde käyttää kuljettaakseen yksikkövarauksen sähköpiirin läpi. Esimerkiksi pariston lähdejännite syntyy sen sisäisestä sähkökemiallisesta epätasapainosta, jonka se pyrkii tasaamaan kuljettamalla elektroneita siihen kytketyn virtapiirin läpi. Toinen yleinen tapa tuottaa lähdejännite on sähkömagneettinen induktio, jota hyödynnetään muuntajissa.
Lähdejännitettä on perinteisesti kutsuttu nimellä sähkömotorinen voima ja merkitty tunnuksella  \scriptstyle {\mathcal {E}}. Nimitys on sikäli harhaanjohtava, että kyseessä ei ole mikään mekaaninen voima ja sen mittayksikkö onkin jännitteen yksikkö voltti. Standardoimisjärjestöt IEC ja ISO suosittelevat nykyisin, että termiä sähkömotorinen voima ei käytettäisi.
Jan Berg

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 22. toukokuuta 1985 (ikä 39)
Syntymäpaikka: Siilinjärvi, Suomi
Pelipaikka: vasen laitapuolustaja
Pituus: 183 cm
Seura
Seura: HJK (jun.)
Tehtävä: valmentaja
Junioriseurat
1997–1999: ToU
2000–2003: KuPS
Seurat
| Vuodet | Seura | O | (M) |
| 2003–2005 | KuPS | 12 | (0) |
| 2004–2005 | → KuPS A | 33 | (4) |
| 2006–2007 | JIPPO | 47 | (1) |
| 2008 | KPV | 24 | (2) |
| 2009–2010 | VPS | 30 | (0) |
| 2011 | PS Kemi | 23 | (0) |
| 2012 | KuPS | 5 | (0) |
| 2012 | → SiPS (laina) | 8 | (6) |
| 2012 | JIPPO | 5 | (0) |
| 2013 | ÍA | 7 | (0) |
| 2014 | JIPPO | 21 | (0) |
| 2015–2016 | ToU |  |  |
| Yhteensä | Yhteensä | 215 | (13) |
Valmennusura
2016: ToU (apuv.)
2016–2018: ToU (naiset) (apuv.)
2019: VPS-j Akatemia (apuv.)
2020–: HJK (jun.)
 Seurajoukkueuran tilastot kattavat vain kansalliset sarjat.
Jan Mikael Berg (s. 22. toukokuuta 1985 Siilinjärvi) on suomalainen jalkapallovalmentaja ja entinen jalkapalloilija, joka toimii Helsingin Jalkapalloklubissa tyttöjunioreiden valmentajana. Peliurallaan hän oli vasen laitapuolustaja. Berg on aikaisemmin edustanut mm. Kuopion Palloseuraa, Vaasan Palloseuraa, PS Kemi Kingsiä, JIPPO:a sekä Kokkolan Pallo-Veikkoja.
Aiheesta muualla

Bergin pelaajakortti VPS:n kotisivuilla (Arkistoitu – Internet Archive)
Bergin pelaajakortti Futismaailma.com-sivustolla[vanhentunut linkki]
Kouvola RRT

Kouvola RRT eli Kouvolan RR-terminaali (rautatie-maantieterminaali, Rail-Road) on rautateiden ja maanteiden tavaraliikenteen yhdistävä terminaali Kouvolan Teholassa, Karjalan radan ja valtatie 15:n varrella. Terminaalin rakennustyöt alkoivat tammikuussa 2019 louhintatöillä ja se valmistui joulukuussa 2022.  Ensimmäinen juna toukokuun puolivälissä 2023 käynnisti terminaalitoiminnan.
RR-terminaali on Suomen ainut yhdistetty rautatie- ja maantieterminaali ja kuivasatama. Suomen ainoa Euroopan TEN-T liikenteen ydinverkolle sijoittuva rautatie- ja maantieterminaali rinnastuu kansainväliseltä merkittävyydeltään kotimaan suuriin satamiin.
Intermodaaliterminaalin pinta-ala on 42 hehtaaria. Sen erikoisuutena kilometrin pituiset lastausraiteet, jotka tuovat tehokkuutta tavarajunien käsittelyyn. Lastausraiteet omistaa Väylävirasto.
RR-terminaali tarjoaa pitkä- ja lyhytaikaista varastointia satamille ja suurteollisuudelle. Se toimii projektilogistiikan lähetysalueena ja konttien varastointialueena.
Kouvola RRT -hanke vietiin läpi hyvin poikkeuksellisissa olosuhteissa. Hyvä suunnittelu ja varautuminen kuitenkin mahdollistivat hankkeen toteutuksen alkuperäisessä aikataulussa. Hanke toteutui selvästi alle alkuperäisen budjetin (alkuperäinen kokonaisarvio 40 M€). Toteutuma oli n. 34 miljoonaa euroa, josta Kouvolan kaupungin osuus on noin 23,6 miljoonaa euroa, EU-rahoituksen osuus n. 6,8 miljoonaa euroa ja Valtion osuus noin 3,5 miljoonaa euroa.
Terminaalin on rakennuttanut Kouvolan kaupunki ja sen hallinnoinnista ja toiminnan kehittämisestä vastaa Railgate Finland Oy.
Terminaalilta Kullasvaarasta rakennetaan uudet tieyhteydet Kotkasta Mikkeliin kulkevalle valtatie 15:lle ja Pernajalta Kajaaniin kulkevalle valtatie 6:lle. Näiden valtateiden, sekä Kouvolasta Raumalle kulkevan valtatie 12:n ja Heinolaan kulkevan kantatie 46:n kautta Kouvolasta on erinomaiset yhteydet kaikkialle Suomeen. Rautatiet risteävät Kouvolasta viiteen eri ilmansuuntaan.
Terminaalin yhteyteen on suunnitteilla suuri logistiikka- ja teollisuuskeskittymä, jonka odotetaan parantavan Kouvolan kaupungin imagoa ja tuovan Kouvolaan uusia työpaikkoja sekä tätä kautta asukkaita.
Liikenneyhteydet

Kouvolan aseman viidestä eri suunnasta tulevan rautatien ja kuudesta eri suunnasta tulevan valtatien risteyksenä sekä itärajan läheisyyden ansiosta Kouvolasta on erinomaiset yhteyden koko Suomeen ja Venäjälle. Suomen pääkaupunkiin, Helsinkiin on matkaa 145 kilometriä, Tampereelle 200, Ouluun 530 ja Pietariin 280 kilometriä.
Tässä muutamia etäisyyksiä Kouvolan ja kohdepaikan välillä:
Liikenneyhteydet > Maanteitse

Kotka        – 55  km
Lahti        – 60  km
Lappeenranta – 90  km
Mikkeli      – 105 km
Helsinki     – 135 km
Viipuri      – 150 km
Jyväskylä    – 195 km
Tampere      – 195 km
Tallinna     – 225 km (sisältää merireitin)
Kuopio       – 270 km
Turku        – 295 km
Pietari      – 285 km
Pori         – 300 km
Joensuu      – 320 km
Vaasa        – 440 km
Oulu         – 530 km
Tukholma     – 605 km (sisältää merireitin)
Rovaniemi    – 735 km
Sijainti entisellä kunnanrajalla

Hankkeen myötä Kouvolan hallinnollisten kaupunginosien ja suuralueiden rajat muuttuvat, sillä osa alueen tonteista ja kiinteistöistä sijoittuu nykyiselle rajalle. Lain mukaan yksikään kiinteistö ei voi sijaita varsinkaan kahden eri kunnan, muttei myöskään kahden eri kaupunginosan (tai kunnanosan/kylän) alueella, joten vanha kunnanraja on poistettava haittaamasta hanketta.
Hällesåker

| Hällesåker |
| --- | --- |
 Hällesåkerin koulu
 Hällesåker
 Koordinaatit: 57°36′12″N, 12°11′34″E 
Valtio:   Ruotsi
Lääni:  Länsi-Götanmaan lääni
Maakunta:  Hallanti
Kunta:  Mölndal
Väkiluku (31.12.2023):  748
Hällesåker on taajama Mölndalin kunnassa Länsi-Götanmaan läänissä Hallannin historiallisessa maakunnassa Ruotsissa. Taajamassa oli 748 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Hällesåker Wikimedia Commonsissa
Rurik Frilander

Gustaf Rurik Frilander (3. helmikuuta 1880 Juva – 3. joulukuuta 1940 Jyväskylä) oli suomalainen kirjakauppias ja lintuaiheisten veistosten ja maalausten tekijä.
Juvalta kotoisin ollut Rurik Frilander tuli kirjakauppa-alalle jo vuosisadan vaihteessa. Hän oli ensimmäiset kymmenen vuotta Viipurissa kirjakauppa-apulaisena ja kirjakaupan hoitajana. Vuonna 1913 Frilander perusti oman kirjakaupan Helsinkiin Töölön kaupunginosaan. Hän myi sen vuonna 1919 H. F. Vainiolle ja siirtyi Suomalaisen Kirjakaupan ja myöhemmin Akateemisen Kirjakaupan palvelukseen. Tämän jälkeen Frilander tuli Jyväskylään Jyväskylän Yliopistoyhdistyksen omistaman Weilin & Göösin kirjakaupan johtajaksi.
Frilander aloitti lintuaiheisten maalausten teon 1920-luvulla ja myöhemmin hän alkoi tehdä keramiikkatöitä aiheineen lintupoikueet. Hän suoritti Ateneumin kurssin ollessaan Suomalaisen Kirjakaupan palveluksessa Helsingissä ja oli kuvanveistäjä Viktor Malmbergin yksityisoppilaana. 1930-luvun lopulla hänen kokoelmissaan oli jo 400 lintuaiheista maalausta ja veistosta. Frilander tutki myös perhosia ja keräsi niitä.
Rurik Frilanderin poika on faktori ja itseoppinut kuvanveistäjä Allan Frilander.
Aiheesta muualla

Kirjakauppias kuvanveistäjänä, Suomen Kuvalehti, 02.02.1935, nro 5, s. 32, Kansalliskirjaston digitaaliset aineistot